Keflavík internasjonale lufthavn

Keflavík internasjonale lufthavn (islandsk: Keflavíkurflugvöllur) (IATA: KEF, ICAO: BIKF) er den største flyplassen på Island. Den ligger nær den mindre byen Keflavík, omtrent  50 km fra Reykjavík. Flyplassen har to rullebaner, en 3 065 meter × 60 m og en 3 054 m × 60 m. Flyplassen dekker ca. 25 kvadratkilometer og omfattes av NATO forsvarsområde.

 Historie 
Flyplassen ble bygget av  USAs flyvåpen (som på den tid var underlagt Hæren) under andre verdenskrig og tatt i bruk den 23. mars 1943. Under krigen tjente den utelukkende militære interesser, men straks etter krigen ble den en meget benyttet flyplass for tekniske mellomlandinger i atlanterhavstrafikken. På grunn av dens strategiske betydning blir plassen fortsatt benyttet av det amerikanske flyvåpen, selv etter den kalde krigen.

 Leifur Eiríksson Air Terminal 
Keflavík International Airport har en terminal som kalles «Leifur Eiríksson Air Terminal» (Flugstöð Leifs Eiríkssonar eller Leifsstöð på islandsk), oppkalt etter Leiv Eiriksson. Den ble tatt i bruk i 1987 og da ble den sivile og den militære del av flyplassen adskilt. Terminalen er senere utvidet med en ny fløy; «south building», som ble tatt i bruk i 2001 for å imøtekomme kravene til  Schengenavtalen. Den opprinnelige bygning er utvidet og ble tatt i bruk i 2007. Terminalen har Tax-free-handel både i avgangs- og ankomstshallene.

Selv om Islands folketall ikke er større enn rundt , er det regulære flyvninger til og fra sju amerikanske og 16 europeiske byer. All innenrikstrafikk blir betjent av Reykjavík lufthavn som også tar hånd om trafikken til Grønland og Færøyene. De viktigste islandske flyselskaper er Icelandair og Iceland Express.

 Islandsk motstand mot amerikansk tilstedeværelse 

Gjennom 1960- og 1970-årene var det stor motstand og flere protestdemonstrasjoner på Island mot det amerikanske nærværet, spesielt i Keflavík, og hvert år samlet hundrevis, noen ganger tusenvis av demonstranter seg og gikk den 50 km lange veien til Keflavík og ropte «Ísland úr NATO, herinn burt» («Island ut av NATO, vekk med de militære»). En av de mer kjente demonstrantene var den senere presidenten på Island Vigdís Finnbogadóttir, men da hun senere ble president, støttet hun det militære nærværet.

 Statistikk 
 Passasjerantall, inklusive transittpassasjerer (2017): 8 755 352
 Flyfrakt (2016): 49 194 tonn

 Selskaper og destinasjoner 

  Flyselskap  DestinasjonerAir GreenlandSommer: NuukAustrian AirlinesSommer:WienDelta Air LinesSommer: New York-JFKEasyjetEdinburgh, London-Luton, ManchesterGermanwingsSesong: Köln-Bonn, StuttgartIcelandairAmsterdam, Bergen, Boston, Frankfurt, Glasgow-International, Helsingfors, København, London-Gatwick, London-Heathrow, Manchester, München, New York-JFK, Oslo-Gardermoen, Paris-Charles de Gaulle, Seattle/Tacoma, Stavanger, Stockholm-Arlanda, Toronto-Pearson
Sommer: Barcelona, Billund, Brussel, Göteborg-Landvetter, Halifax, Hamburg, Madrid, Milano-Malpensa, Minneapolis/St. Paul, Trondheim, Washington-Dulles, ZürichSommer charter:DublinIcelandair fløyet av Air IcelandAkureyriLufthansa Sommer: Berlin-Tegel, Düsseldorf, HamburgNorwegian Air ShuttleOslo-Gardermoen, BergenPrimera AirSommer: AlicanteScandinavian Airlines SystemOslo-GardermoenTransavia FranceSommer: Paris-OrlyVuelingSommer:BarcelonaWOW AirBerlin-Schönefeld, London-Gatwick, København
Sommer:Alicante, Amsterdam, Düsseldorf, Lyon, Milano-Malpensa, Paris-Charles de Gaulle, Salzburg, Stuttgart, Vilnius, Warszawa-Chopin, Zürich

 Se også 
 Største flyplasser i Norden

 Eksterne lenker 

 Leifur Eiríksson Air Terminal

Kategori:Flyplasser på Island
Kategori:Reykjavík